
Parlamentul  României

Camera  Deputaţilor

Comisia pentru industrii si servicii

 Plx.36/2011                                                                                                      Bucureşti, 24.05.2011



                                                                                                 Nr. 23/26/2011
BIROUL PERMANENT
AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra propunerii legislative pentru  completarea  Legii minelor nr.85/2003, cu modificările şi completările ulterioare, transmis cu adresa nr. Pl.x.36 din 15 februarie 2011 şi înregistrat la comisie cu nr.23/26 din 16 februarie 2011.
În raport de obiectul şi conţinutul său, propunerea legislativă face parte din categoria legilor ordinare.

PREŞEDINTE,

Iulian Iancu

                                   Parlamentul  României

Camera  Deputaţilor

Comisia pentru industrii si servicii
RAPORT  
asupra propunerii legislative pentru  completarea  Legii minelor nr.85/2003, 

cu modificările şi completările ulterioare
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere în fond, cu propunerea legislativă pentru completarea  Legii minelor nr.85/2003, cu modificările şi completările ulterioare, transmisă cu adresa nr. Pl.x 36 din 15 februarie 2011 şi înregistrată la comisie cu nr.23/36 din 16 februarie 2011.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
 Senatul în calitate de primă Cameră sesizată, a respins această propunere legislativă  în şedinţa din 9 februarie 2011.
           Consiliul Legislativ a avizat favorabil proiectul de lege cu unele observaţii şi propuneri, conform avizului transmis comisiei cu adresa nr. 1231/14.10.2010.

             Guvernul României prin punctul său de vedere transmis cu adresa nr.2841/12.11.2010, nu susţine adoptarea acestei propuneri legislative.

Propunerea legislativă are ca obiect completarea art.4 din Legea minelor nr. 85/2003, cu modificările şi completările ulterioare, cu un nou alineat, alin.(4), în sensul că activităţile miniere de exploatare a metalelor şi pietrelor preţioase, precum şi a metalelor radioactive să se poată efectua doar de către societăţile comerciale cu capital majoritar de stat şi obiect de activitate exclusiv în industria minieră.

Comisia juridică, de disciplină şi imunităţi, a avizat negativ propunerea legislativă, aviz transmis cu adresa nr. Pl.x –36 din 01.03.2011.

Comisia pentru politică economică, reformă şi privatizare nu susţine adoptarea acestei  propuneri legislative transmiţând aviz negativ cu adresa nr. 21/22/01.03.2011.

Membrii Comisiei pentru industrii şi servicii au examinat propunerea legislativă în şedinţa din 24 mai 2011 şi au hotărât, cu unanimitate de voturi, să propună plenului Camerei Deputaţilor respingerea acestei iniţiative legislative.

La lucrările comisiei au fost prezenţi 28 de deputaţi din totalul de 29 de deputaţi membri ai comisiei.
În raport de obiectul şi conţinutul său, proiectul de Lege face parte din categoria legilor ordinare.
                        PREŞEDINTE,                                                      SECRETAR,
                          Iulian Iancu                                                          Mircea Marin
Consilier parlamentar,

   Viorica Petraşcu

